Sillamäe uus kirju logo peegeldab linna siluetti
Sillamäe linn võtab kasutusele uue värvikireva logo, mis kujutab linna siluetti.
Sillamäe linn võtab kasutusele uue värvikireva logo, mis kujutab linna siluetti.
Disainibüroos Kodulehe Tegemine OÜ valminud logo on pidev joon, mis loob päikeseketta taustal linna silueti. Sellel on kujutatud raekoda, kultuurikeskust, lehtlat Mere puiestee lõpus, laevu ja jahte sadamas, aga ka haljasalasid.
Kaks paralleelset joont, millele ehitised toetuvad, sümboliseerivad kaldapealset ja mereranda. Logol kasutatud värvid vastavad kuurordikeskkonna looduslikele eripäradele. Roheline väljendab keskkonnasõbralikkust ja puhtust, sinine merd, kollane päikest, punane uuenemist ja emotsioonide eredust.
Logo hakatakse kasutama Sillamäe linna meenetel, reklaammaterjalidel, veebis jm visuaalidel.
Sillamäe tunnuslause on rohkem kui 15 aastat olnud: "Värskete meretuulte linn". See kajastab nii linna asukohta merelainete meelevallas kui pidevat arenguvalmidust, avatust uutele mõtetele, edasiminekut.